Հայաստանում շախմատը հայտնի է դեռ վաղ միջնադարից, սակայն լայն ճանաչում է ստացել ԽՍՀՄ տարիներին: Մասնավորապես` 1960-ական թվականներից, երբ Տիգրան Պետրոսյանը դարձավ շախմատի աշխարհի չեմպիոն: Մոտ երեք միլիոն բնակչությամբ Հայաստանը համարվում է աշխարհի ամենաուժեղ շախմատային երկրներից մեկը. աշխարհում մեկ շնչի հաշվով այն ամենաշատ գրոսմայստերներ ունեցող պետություններից է: Եվ պատահական չէ, որ 2011-2012 ուսումնական տարվանից սկսած` Հայաստանի հանրակրթական դպրոցներում շախմատը դարձել է պարտադիր առարկա: